Yolanda Vicente Martín

Yolanda Vicente Martín (Vitoria-Gasteiz) nekazari arabarra, barazkien barietate tradizional eta berriak lantzen dituena Pobes herrian (Añanako kuadrila, Erriberagoitia, Araba), ingurumenarekiko errespetuz.

Biografia 
2004an bazkide batekin lanean hasi zen eta gero bakarka, era autodidaktan, ia ezagutzarik gabe, ingurumenarekiko errespetuzko nekazaritza lantzen, salmenta zuzena egiteko, Pobeseko kontzejuan, Erriberagoitia udalerrian Arabak Añanako kuadrillan.

Lana

Nekazaritza lana 
2014an administrari lana utzi zuen landa esplotazioaren buru bihurtzeko. Bere helburuen artean daude: jasangarria eta berritzailea zen nekazaritza esplotazioa sortzea, hurbileko produktua lantzea, landa mundua herri eta hirietara hurbiltzea, landareen barietate tradizionalak errekuperatzea, lanketetan berritzea eta lekarietan espezializatzea. 

Bere lanaren produkzio gehiena “Euskal Baserri” zigiluarekin saltzen da, Euskal Herriko kalitate ziurtagiria, eta 2014an lortu zuena.

25.000 m²ko nekazaritza esplotazioa kudeatzen du, laguntzarekin. Bertan dauzka negutegiak, aire libreko ortua barazki eta fruitarbolekin eta kalitateko lehorreko lekariak lantzeko 6 hektarea. Barazkien 50 barietate baino gehiago lantzen ditu, tradizionalak eta berriak, bai sukaldatzeko landareak bai eta jangarriak diren loreak. Mugaritz jatetxeari txitxirio freskoak saltzen dizkio, oso lekari berezia eta delikatua dena (garestia eta eskuz jasotzen dena goizeko 5etatik aurrera bere leka eskuz eta banaka zapalduz, aleak nola dauden jakiteko).

Ostegunero saltzen ditu bere produktuak Gasteizko hornidura-azokan. Hasieran ferietara sarri joaten zen, baina gaur egun merkatu handietara baino ez da hurbiltzen: Gernika, Abadiño, etab.

Dibulgatzaile lana 
Ume eta sukaldaritza eskoletarako eta Slow Food elkartearentzat bisita gidatuak antolatzen ditu bere esplotazioaren instalazioetara.  

EITBko Radio Vitorian kolaboratu izan du eta A Bocados telebista programan, eta guztira sukaldaritzako hogei programa inguru grabatu ditu, zeintzuetan sukaldaritza programetan prestatutako produktuak nola lantzen diren azaltzen zuen eta Horticultura Pobes bere enpresan landutako barietate tradizionalak eta berriak azaltzen zituen.

Sariak eta errekonozimenduak 

 2008: Gaztenek programaren barruan, nekazari gazteen Arabako nekazaritza esplotazio onenari saria.
 2014: “Euskal Baserri” zigilua, Eusko Jaurlaritzak ematen duen kalitate ziurtagiria.

Erreferentziak

Kanpo estekak 

 Vídeos de Yolanda Vicente en el programa A bocados de EITB

Euskal Herriko nekazari eta abeltzainak
Emakume nekazariak